[{"text_idx": "#000000", "text": "Fel y gwyddoch rwy\u2019n siw\u0302r, fel rhan o\u2019r ffocws ar hyn o bryd ar lafaredd, mae BookTrust Cymru wedi bod yn edrych ar ffyrdd o ddatblygu ein rhaglenni a ariennir gan Lywodraeth Cymru i wella deilliannau llafaredd."}, {"text_idx": "#000001", "text": "Mae ein gwaith yn canolbwyntio ar dreialu Pori Drwy Stori ar gyfer plant oed Meithrin, cefnogi\u2019r rhaglen Pori Drwy Stori gyfredol a threialu cynnig Bocs Llythyrau Blynyddoedd Cynnar ar gyfer plant mewn gofal. Bydd hefyd yn cynnwys ychwanegiad bach gyda phwyslais ar lafaredd i\u2019r pecynnau Dechrau Da (a roddir i deuluoedd fel arfer pan fo plentyn yn 6 mis a 27 mis oed)."}, {"text_idx": "#000003", "text": "Mae croeso i chi gysylltu os oes gennych unrhyw gwestiynau neu yr hoffech rannu syniadau neu awgrymiadau. Rydym yn gwerthfawrogi adborth a mewnbwn gan bartneriaid ar bob agwedd ar ein gwaith a gwyddom fod gwrando ar bartneriaid yn hanfodol i lwyddiant ein gwaith."}, {"text_idx": "#000010", "text": "Bydd yr Estyniad ar Pori Drwy Stori ar gyfer y Meithrin ar sail prif amcanion y rhaglen ar gyfer plant oed dosbarth Derbyn: cefnogi llythrennedd, rhifedd ac ymgysylltu a\u0302 theuluoedd yn y Cyfnod Sylfaen. Bydd yn canolbwyntio ar ddeilliannau llafaredd."}, {"text_idx": "#000011", "text": "Bydd ysgolion a lleoliadau sy\u2019n cymryd rhan yn derbyn dwy set o adnoddau treialu Pori Drwy Stori i\u2019w defnyddio gyda phlant oed Meithrin a theuluoedd (3-4 oed). Bydd yr adnoddau yn canolbwyntio ar ddau faes gweithgaredd sy\u2019n cefnogi sgiliau llafaredd : rhigymau a rhannu llyfrau a straeon."}, {"text_idx": "#000016", "text": "Nod yr adnoddau hyn yw datblygu rhannu llyfrau yn rhyngweithiol, yn benodol plant a\u2019u rhieni/gofalwyr yn sgwrsio wrth rannu llyfr."}, {"text_idx": "#000019", "text": "Bydd 500-600 o blant o ysgolion a lleoliadau ar hyd a lled y pedwar Consortiwm yn cymryd rhan yn y peilot hwn."}, {"text_idx": "#000025", "text": "Amlygodd yr ymgynghoriad hefyd gysylltiadau cryf rhwng y rhaglen Pori Drwy Stori bresennol ar gyfer y dosbarth Derbyn a deilliannau llafaredd. Rydym hefyd yn datblygu cefnogaeth llafaredd ar gyfer y rhaglen Pori Drwy Stori bresennol, sy\u2019n cynnwys:"}, {"text_idx": "#000027", "text": "Cysylltwch a\u0302 .uk am wybodaeth am y gefnogaeth sydd ar gael ar gyfer y rhaglen bresennol."}, {"text_idx": "#000029", "text": "Cyflwynwyd y rhaglen Clwb Bocs Llythyrau gyntaf yng Nghymru yn 2009. Nod y rhaglen yw ysbrydoli plant mewn gofal i ddarllen ac ennyn eu diddordeb mewn rhifedd trwy ddarparu llyfrau ac adnoddau addysgol o safon uchel."}, {"text_idx": "#000032", "text": "Bydd cysylltiad rhwng y prosiect a chanfyddiadau dau adroddiad diweddar gan BookTrust:"}, {"text_idx": "#000034", "text": "Ymchwil gydag ymarferwyr yng Nghymru: Cymorth i ofalwyr maeth ar ddarllen gyda\u2019u plant \u2013 fersiwn Cymraeg a fersiwn Saesneg."}, {"text_idx": "#000035", "text": "Bydd 132 o blant ar draws Cymru yn cymryd rhan yn y prosiect. Cafodd rhain eu recriwtio trwy wahoddiad agored i bartneriaid Clwb Bocs Llythyrau Awdurdodau Lleol a thrafodaeth gydag arweinwyr Consortia perthnasol."}]